**Записник**

са **111**. седнице Управног одбора Ветеринарске коморе Србије је одржана 23.03.2023. године у просторијама Ветеринарске коморе Србије у 10,00 часова.

У раду седнице учествовали:

**Председник УО:** Дубравко Гудурић

**Потпредседник УО**: Будимир Вишић,

**Чланови:** Љубомир Ћурчин, Маја Андријашевић

Владимир Ћурчић и Јожеф Кочиш.

Због оправданих разлога Дарко Бошњак није присуствовао седници.

Седници су присуствовaли: Директор Управе за ветерину Милош Петровић, председник ВКС Мишо Коларевић, и Жолт Кало секретар ВКС.

Председник Управног одбора Дубравко Гудурић је предложио следећи дневни ред за **111.** седницу Управног одбора:

**1. Организовање редовне Скупштине ВКС;  
 2. Разно;**

**Ад.Разно**

**Дубравко Гудурић:** Имамо да размотримо предлог који је поднет на Изборној Скупштине испред Шумадијског од стране Лазара Пауновића:

**А)**

-Повећање накнаде код активног надзора пчела са 2.400 на 3.000 динара у препорученом ценовнику ВКС

- Да се трошкови обележавања животиња повећају за 100% у односу на цену која је донета 2014. године

-Да се повећају таксе које се односе на послове које су везане за ветеринарску струку (такса за обележавање животиња,ветеринарско-санитарне прегледе и друге таксе) минимално за 100%

**Б)** Допис од удружења „ *Друштво за заштиту животиња Спаске* “

**Ц)** Орочење динарских новчаних средстава

**Д)**Закључак са одржаног округлог стола Јужнобачког РО 28.12.2022. године.

**Љубомир Ћурчин**: Ја бих додао под овом тачком следеће:

-Систем избора у Комори

-Вакцинација клиничара и студената против беснила

Пасош за кућне љубимце није у задовољавајућој форми

-Начин комуникација ВКС са чланством

Једногласно је усвоје дневни ред

**Ад. 1. Организовање редовне Скупштине ВКС**

**Мишо Коларевић:** По Статуту се једном годишње одржава Скупштина ВКС нерачунајући Изборну скупштину, гледајући слободне термине можда најреалније је да то буде 13.05.2023. године. Материјал се шаље делегатима скупштине 15 дана пре одржавања скупштине. Неопходно је до тада да сви подносиоци извештаја припреме своје извештаје о раду за скупштину. Ми смо сублимирали план рада свих тела органа као један извештај, а засеба извештај је финансисјки извештај и финансисјски план који подноси председник УО.

Закључак:1 До 20.04.2023. године да сви доставе своје извештаје о раду а до 28.04.2023. године да се дефинише дневни ред као и комплетни материјал јер то је последњи рок да се шаље материјал делегатима скупштине

Закључак:2 Свим члановима УО доставити претходни финансисјки извештај и финансисјски план како би се нови чланови УО боље упознали са начином рада Коморе, финасијског плана за функционисање Коморе итд.

**Ад. 2. Разно;**

**Љубомир Ћурчин:** Комуникација треба да буде интензивнија са чланством, путем циркуларних мејлова и путем друштвених мрежа.

**Дубравко Гудурић**: Да прво покренемо активност Регионалних одбора**.**

**Мишо Коларевић:** Проблем је и евдиденција чланства где подаци нису ажурирани по питању промене радног места, боравкаи осталих података. Што се тиче друштвених мрежа и сервиса, наше могућности су лимитиране у Комори са 4 запослена. Ветеринарске легитимације нам ту могу помоћи, да се путем њих чланови обавештавају о њиховом статусу чланарине , уношење бодова провлачењем картица кроз читаче. На некој наредној седници УО позваћемо Јована да презентује члановима УО око ветеринарских легитимација.

**Мишо Коларевић:** Упутили смо Управи за ветерину допис о могућности корекције цена из послова Програма мера и један допис везан за таксе.

**Милош Петровић:** Прво бих вам пожелео пуно успеха у раду. Надам се доброј сарадњи, јер нас чека пуно посла. Један од разлога што сам прихватио да будем на месту директора Управе за ветерину да је пробам да побољшам статус ветеринара а за који смо сами ми криви, а друга ствар је сточни фонд. Имамо пад код говеда од неких 9 % а код оваца и коза 4,9 %.

Борићу се да цене услуга буду веће. Буџет за 2023. годину је усвојен пре мог доласка и ја немам ту много маневарског простора. Добио сам предлог од ВКС везан корекције цена из послова Програма мера и један допис везан за таксе. Замолио бих да ми се достави исти допис али да не буде толико обиман, већ сажет. Да за сваку ставку стоји тренутна цена, затим предлог који би то износ требао да буде, и колико је то процентуално повећање.

Велики број паса није обележен. Број кућних љубимаца се у последњих година увећао а број вакцинисаних против беснила за 10 година смањио за 200%.

Закључак: Будимир Вишић да припреми допис у таквој форми и као такав доставити директору Управе за ветерину.

Што се тиче вођења евиденције у циљу да се поједностави, саставити један допис испред ВКС са конкретним предлозима и доставити у Управу за ветерину.

Закључак: Владимир Ћурчић и Љубомир Ћурчин да припреме допис са конкретним предлогом у вези поједностављења евиденције

Упутити допис Кинолошком савезу за одржавање заједничког састанка.

**Маја Андријашевић:** Припрема се измена Закона о ветеринарству, што се тиче здравља животиња и што се тиче усклађивање са Европском унијом ту нема пуно простора да се мења, али онај део што се тиче наше организационе структуре и оно што је национално оно што треба да се побољша и измени то је на нама а шта треба да одрадимо. Закон иде на оцену у Брисел.

**Б)** Допис од удружења „ *Друштво за заштиту животиња Спаске* “

Закључак: Саставити допис да ВКС није надлежна по овом питању. Усвојен допис послати удружењу.

**Допис:**

*Поводом Вашег дописа који сте дана 16.03.2023. године електронском поштом упутили Ветеринарској комори Србије имамо да изјавимо следеће.*

*Ветеринарска комора Србије нема управна овлашћења за контролу рада ветеринарски инспектора као ни контролу рада ветеринарских субјеката и доктора ветеринарске медицине. Једина надлежна институција контролу спровођења ових послова је Министарство пољопривреде, шумарства и водопривреде РС- Управа за ветерину - Одељење ветеринарске инспекције, те Вас упућујемо да се обратите њима.*

**Ц)** Орочење динарских новчаних средстава

Размотрити све три понуде за орочење средстава на штедњу, и путем мејла да се сви чланови УО изјасне и изабере најповољнија понуда.

Одлука 111-1

*На основу достављених понуда за орочење динарских новчаних средстава УО ВКС је изабрао најповољнију понуду за орочење средстава и на основу тога је донео одлуку да се новчана средства у износу од 30.000.000,00 динара (тридесет милиона динара) ороче на период од 6 месеци уз могућност продужења периода орочења новчаних средстава и промене висине депозита и то код* ***AIK Banka a.d.******Beograd, Булевар Михаила Пупина 115ђ, 11070 Нови Београд, Србија, МБ: 06876366****.*

**-Систем избора у Комори**

**Љубомир Ћурчин:** Довољно је да постоји једна комисија. Пуно ветеринара раде као једини запослени у својој ординацији, и да би дошао на заказане изборе он мора да закључа амбуланту стога нису у могућности да присуствују изборној регионалној скупштини.

**Мишо Коларевић:** Да би изменили постојеће комисије неопходно је изменити важећи Пословник. Што се тиче Изборних регионалних скупштина оне су дефинисане у Статуту ВКС.

**-Начин комуникација ВКС са чланством**

**Мишо Коларевић:** Један од разлога што Комора нема комуникацију са ширим чланством је што су скоро сви изабрани представници у телима и органима ВКС као и у Скупштини директори и власници ветеринарских субјеката.

Зашто Комора не би поклонила свим сршеним студентима нпр неку књигу, а да то није стручна литература.

**-Вакцинација клиничара и студената против беснила**

**Љубомир Ћурчин:** Проблем је што се превентивна вакцинација плаћа.

У неким земљама је студентима обавезна вакцинација.

**Закључак:** Љубомир Ћурчин да састави допис за РФЗО.

**Љубомир Ћурчин** Пасош за кућне љубимце није у задовољавајућој форми.

**Дубравко Гудурић:** Битно је да се планирају финансисјка средства за одређене намене у текућој години, јер ако се оне не уврсте у годишњи буџет

неће се моћи реализовати активности ван оквира опредељених буџетских средстава.

састанак се завршио у 12,30 часова.